นายจาตุรนต์ ฉายแสง อดีตกรรมการบริหารพรรคไทยรักไทย กล่าวถึงกรณีที่ พลเอกประยุทธ์ จันทร์โอชา ผู้บัญชาการทหารบก ให้สัมภาษณ์แสดงความเห็นเกี่ยวกับการเมืองและสถาบัน โดยเห็นว่า ผู้บัญชาการทหารบก ต้องไม่แสดงความคิดเห็นทางการเมือง ไม่ว่าจะให้คุณ หรือ ให้โทษกับพรรคการเมืองใดก็ตาม เพราะจะทำให้เสียบรรยากาศความเป็นประชาธิปไตย จนกระทั่ง ต่างชาติไม่เชื่อถือระบอบการปกครองของไทย และส่งผลกระทบต่อเศรษฐกิจและการลงทุน ทั้งนี้ ยังเป็นห่วงจะมีการมองว่า ผู้นำกองทัพ ขาดความรู้ความเข้าใจในการปกครอง